|  |  |  |  |
| --- | --- | --- | --- |
| https://encrypted-tbn0.gstatic.com/images?q=tbn:ANd9GcSIQHutQLC5bqII-sm5ayD9PJRfaReKetabf5SM6_aw0Ye62SNrAUB_zY8  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΥΓΕΙΑΣ  1η Υ.ΠΕ. ΑΤΤΙΚΗΣ  ΓΕΝΙΚΟ ΝΟΣΟΚΟΜΕΙΟ  Α Θ Η Ν Ω Ν  «ΚΟΡΓΙΑΛΕΝΕΙΟ – ΜΠΕΝΑΚΕΙΟ» Ε.Ε.Σ. | | Αθήνα, 02 Αυγούστου 2023  Αρ. πρωτ: ……………… | |
| Δ/ΝΣΗ:  ΤΜΗΜΑ:  ΔΙΕΥΘΥΝΣΗ:  ΤΑΧ. ΚΩΔ.:  ΠΛΗΡΟΦΟΡΙΕΣ:  ΤΗΛΕΦΩΝΟ:  e-mail: | ΔΙΟΙΚΗΤΙΚΟΥ  ΠΡΟΜΗΘΕΙΩΝ  ΑΘΑΝΑΣΑΚΗ 2  115 – 26  κ. Εύη Ραχιώτη  213 2068917-8918  [prom@0310.syzefxis.gov.gr](mailto:prom@0310.syzefxis.gov.gr)  [raxioti@0310.syzefxis.gov.gr](mailto:raxioti@0310.syzefxis.gov.gr) | |  |

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ ΓΙΑ ΤΗΝ ΑΠΕΥΘΕΙΑΣ ΑΝΑΘΕΣΗ ΤΗΣ ΠΡΟΜΗΘΕΙΑΣ ΓΙΑ «ΕΠΙΤΟΙΧΙΟΣ ΣΤΑΘΜΟΣ ΜΑΚΡΟΣΚΟΠΙΚΗΣ ΕΠΕΞΕΡΓΑΣΙΑΣ ΙΣΤΟΠΑΘΟΛΟΓΙΚΩΝ ΠΑΡΑΣΚΕΥΑΣΜΑΤΩΝ ΚΛΕΙΣΤΟΥ ΤΥΠΟΥ» ΜΕ CPV:33141620-2 ΠΡΟΫΠΟΛΟΓΙΣΜΕΝΗΣ ΔΑΠΑΝΗΣ 24.000,00€ ΠΛΕΟΝ ΦΠΑ (Α.Α.03/2023).**

**ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ-ΣΥΝΟΠΤΙΚΑ ΣΤΟΙΧΕΙΑ**

|  |  |
| --- | --- |
| **Είδος διαγωνισμού** | ΑΠΕΥΘΕΙΑΣ ΑΝΑΘΕΣΗ |
| **Αναθέτουσα Αρχή** | ΝΠΔΔ Γ.Ν.Α. «Κοργιαλένειο-Μπενάκειο» Ε.Ε.Σ. |
| **Κριτήριο Κατακύρωσης** | Πλέον συμφέρουσα από οικονομική άποψη βάσει τιμής προσφορά |
| **Τόπος υποβολής Προσφορών** | Πρωτόκολλο  Γ.Ν.Α. «Κοργιαλένειο-Μπενάκειο» Ε.Ε.Σ.,  Αθανασάκη 2, Τ.Κ. 11526 Αθήνα |
| **Ημερομηνία Λήξης Κατάθεσης Προσφορών** | Ημερομηνία:25/08/2023, Ημέρα: ΠΑΡΑΣΚΕΥΗ  Ώρα:14:00 |
| **Χρόνος Διενέργειας** | Ημερομηνία: 28/08/2023, ΔΕΥΤΕΡΑ και ώρα 13:00 |
| **Τόπος Διενέργειας** | ΓΡΑΦΕΙΟ ΤΜΗΜΑΤΟΣ ΠΡΟΜΗΘΕΙΩΝ |
| **Περιγραφή Είδους/Υπηρεσίας** | **ΕΠΙΤΟΙΧΙΟΣ ΣΤΑΘΜΟΣ ΜΑΚΡΟΣΚΟΠΙΚΗΣ**  **ΕΠΕΞΕΡΓΑΣΙΑΣ ΙΣΤΟΠΑΘΟΛΟΓΙΚΩΝ ΠΑΡΑΣΚΕΥΑΣΜΑΤΩΝ**  **ΚΛΕΙΣΤΟΥ ΤΥΠΟΥ,**  **CPV: 33141620-2** |
| **Προϋπολογισθείσα Δαπάνη** | 24.000,00€ ΠΛΕΟΝ ΦΠΑ |
| **Διάρκεια της σύμβασης** | Μέχρι την οριστική ποσοτική και ποιοτική παραλαβή |
| **Χρόνος και Τόπος Παράδοσης** | Γ.Ν.Α. «Κοργιαλένειο-Μπενάκειο» Ε.Ε.Σ. |

Έχοντας υπόψη τις διατάξεις:

1. του Ν.4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»
2. του Ν. 4727/2020 Ψηφιακή Διακυβέρνηση- Ηλεκτρονικές Υπηρεσίες
3. του Ν.4412/2016 (ΦΕΚ 147/8-8-2016 τ.Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»
4. του Ν.4542/2016 (Α΄95) άρθρο τέταρτο «Ρυθμίσεις για την Εθνική Κεντρική Αρχή Προμηθειών Υγείας»
5. Του Ν.4270/2014 (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»
6. του Ν.4152/2013, υποπαρ.Ζ5 περί συναλλαγών μεταξύ επιχειρήσεων και δημοσίων αρχών.
7. του Ν.3918/11, άρ.13 «Διαρθρωτικές αλλαγές στο σύστημα υγείας και άλλες διατάξεις».
8. του N.3329/05 (ΦΕΚ 81 Α’/4-4-05) «Εθνικό Σύστημα Υγείας και Κοινωνικής Αλληλεγγύης και λοιπές διατάξεις».
9. του Π.Δ.80/2016 «Ανάληψη Υποχρεώσεων από τους Διατάκτες»
10. Την υπ’ αριθ. πρωτ. 2501/03-08-2022 Εγκύκλιο της Ε.Κ.Α.Π.Υ (ΑΔΑ: 6Ι8Λ46ΜΨΙΦ-Τ00).
11. **Το αίτημα του Παθολογοανατομικού Τμήματος (αρ. πρωτ. 26608/18-10-2022), προς το Γραφείο Διοικήτριας, για την προμήθεια «επιτοίχιου σταθμού μακροσκοπικής επεξεργασίας ιστοπαθολογικών παρασκευασμάτων κλειστού τύπου», και την θετική απόφαση του Δ.Σ. με αρ. πρωτ. 4583/21-02-2023.**
12. **Την υπ’ αριθ. πρωτ. 20394/31-07-2023 (Συν/ση 24η/Θ.13ο) απόφαση του Διοικητικού Συμβουλίου του Γ.Ν.Α. «Κοργιαλένειο-Μπενάκειο» Ε.Ε.Σ. όπου ομόφωνα εγκρίνονται οι τεχνικές προδιαγραφές και η έναρξη της διαγωνιστικής διαδικασίας με απευθείας ανάθεση για την προμήθεια του είδους «επιτοίχιου σταθμού μακροσκοπικής επεξεργασίας ιστοπαθολογικών παρασκευασμάτων κλειστού τύπου».**
13. **Την Απόφαση Ανάληψης Υποχρέωσης με ΑΔΑ: 6ΙΣΕ46904Χ-ΙΦΚ.**
14. Των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα της παρούσας διακήρυξης, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω,

**ΠΡΟΣΚΑΛΟΥΜΕ**

σε κατάθεση γραπτών και σφραγισμένων προσφορών, για την προμήθεια **«Επιτοίχιου Σταθμού Μακροσκοπικής Επεξεργασίας Ιστοπαθολογικών Παρασκευασμάτων Κλειστού Τύπου»** προϋπολογισθείσας δαπάνης **24.000€ πλέον ΦΠΑ**, **με απευθείας ανάθεση** και με **κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής.**

Η αποσφράγιση των προσφορών θα γίνει στο Νοσοκομείο (Γραφείο Τμήματος Προμηθειών), ενώπιον επιτροπής, στις 28/08/2023, ημέρα Δευτέρα και ώρα 13:00.

**Η ημερομηνία λήξης κατάθεσης των προσφορών είναι η προηγούμενη (εργάσιμη) ημέρα από την ημερομηνία διενέργειας του διαγωνισμού, δηλαδή στις 25/08/2023, ημέρα Παρασκευή και ώρα 14:00,** ήτοι τουλάχιστον πέντε (5) εργάσιμες ημέρες μετά τη δημοσίευση της παρούσας στο ΚΗΜΔΗΣ. Η κατάθεση των προσφορών θα γίνεται στο Πρωτόκολλο του Νοσοκομείου. Προσφορές που κατατίθενται στην Υπηρεσία μετά την παραπάνω ημερομηνία είναι εκπρόθεσμες και θα επιστρέφονται χωρίς να αποσφραγισθούν.

Η διάρκεια της σύμβασης ορίζεται μέχρι την οριστική ποσοτική και/ή ποιοτική παραλαβή του υπό προμήθεια εξοπλισμού.

### Διευκρινήσεις:

1. Το πλήρες κείμενο της διακήρυξης είναι αναρτημένο σε ηλεκτρονική μορφή στην ιστοσελίδα της αναθέτουσας αρχής: [http://www.korgialenio-benakio.gr](http://www.korgialenio-benakio.gr/)
2. Το πλήρες κείμενο της πρόσκλησης δημοσιεύτηκε στο Κ.Η.Μ.ΔΗ.Σ. σύμφωνα με τα οριζόμενα στο Ν.4412/16.
3. Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις/κοινοπραξίες αυτών ή συνεταιρισμοί που πληρούν τους όρους της Πρόσκλησης.
4. Οι προσφορές θα κατατεθούν στην ελληνική γλώσσα μέσα σε κλειστό σφραγισμένο φάκελο (κυρίως φάκελος) ο οποίος θα περιλαμβάνει τρεις υποφακέλους: έναν υποφάκελο με την τεχνική προσφορά, έναν υποφάκελο με την οικονομική προσφορά και έναν υποφάκελο με τα δικαιολογητικά συμμετοχής
5. Ο κυρίως φάκελος θα φέρει τα πλήρη στοιχεία του αποστολέα, καθώς και τα στοιχεία της πρόσκλησης (τον αριθμό και τον τίτλο/αντικείμενο της πρόσκλησης, την επωνυμία του διενεργούντος το διαγωνισμό και την ημερομηνία διενέργειας).
6. Μέσα στον κυρίως φάκελο τοποθετούνται τα παρακάτω:

**Α)** Καλά σφραγισμένος υποφάκελος με τα ανωτέρω στοιχεία και την ένδειξη **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** στον οποίο περιλαμβάνονται:

**Α1) Υπεύθυνη δήλωση** (όπως εκάστοτε ισχύει σε εφαρμογή και των άρθρων 1 και 3 του Ν. 4250/26-03-2014 (ΦΕΚ 74/Α/26-03-2014)), του Ν. 1599/1986 στην οποία να αναγράφονται τα στοιχεία του διαγωνισμού, στον οποίο συμμετέχει ο οικονομικός φορέας και σύμφωνα με την οποία θα δηλώνεται ότι:

* Μέχρι και την ημέρα υποβολής της προσφοράς του ο οικονομικός φορέας δεν βρίσκεται σε μία από τις καταστάσεις των παρ. 1, 2 και 4β του άρθρου 73 και των παρ. 1 και 2 του άρθρου 74 για τις οποίες οι οικονομικοί φορείς αποκλείονται ή μπορούν να αποκλεισθούν από την συμμετοχή τους σε διαγωνισμούς του Δημοσίου.
* Αποδέχεται ανεπιφύλακτα τους όρους της παρούσας πρόσκλησης.
* Η προσφορά συντάχθηκε σύμφωνα με τους όρους της παρούσας πρόσκλησης των οποίων οι προσφέροντες έλαβαν πλήρη και ανεπιφύλακτη γνώση.
* Τα στοιχεία που αναφέρονται στην προσφορά είναι αληθή και ακριβή.
* Παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή ή ακύρωση – ματαίωση του διαγωνισμού.
* Συμμετέχει σε μια μόνο σε μια μόνο προσφορά στο πλαίσιο του παρόντος διαγωνισμού. Στην περίπτωση νομικών προσώπων, η υπογραφή της ως άνω Υπεύθυνης Δήλωσης απαιτείται από τον κατά περίπτωση νόμιμο εκπρόσωπο του οικονομικού φορέα

**Α2) Παραστατικό εκπροσώπησης** εφόσον οι προμηθευτές συμμετέχουν με αντιπρόσωπο τους

**Β)** Καλά σφραγισμένος υποφάκελος με την ένδειξη **ΤΕΧΝΙΚΗ ΠΡΟΣΦΟΡΑ** στον οποίο τοποθετείται η τεχνική προσφορά με τα απαιτούμενα δικαιολογητικά και αντίγραφο αυτής σε έντυπη και ηλεκτρονική μορφή. Στην τεχνική προσφορά ο προσφέρων θα δηλώνει αναλυτικά τη συμμόρφωση ή μη των προσφερόμενων ειδών σε σχέση με τις αντίστοιχες προδιαγραφές της Διακήρυξης (**ΠΑΡΑΡΤΗΜΑ**). Οι υποψήφιοι υποχρεούνται να προσκομίσουν όλα τα ζητούμενα στοιχεία, ή δείγματα των ειδών, σύμφωνα με τις κατά περίπτωση οδηγίες.

Οι συμμετέχοντες υποχρεούνται να δηλώσουν κάθε στοιχείο σχετικό με την αναφερόμενη προμήθεια, με πληροφοριακά έντυπα (πιστοποιήσεις ISO, CE, κ.λπ.) και να δηλώνουν το όνομα ή την Εμπορική Επωνυμία και Διεύθυνση του παραγωγού συσκευαστή.

**Γ)** Καλά σφραγισμένος υποφάκελος με τα ανωτέρω στοιχεία και την ένδειξη **ΟΙΚΟΝΟΜΙΚΗ ΠΡΟΣΦΟΡΑ** στον οποίο τοποθετείται η οικονομική προσφορά και αντίγραφο αυτής σε έντυπη μορφή και ηλεκτρονική μορφή.

1. Οι συμμετέχοντες στο διαγωνισμό μπορούν να υποβάλλουν προσφορά για το σύνολο των ειδών/υπηρεσιών που περιλαμβάνονται στην Πρόσκληση. Οι τιμές των προσφορών για τα προσφερόμενα είδη/υπηρεσίες θα εκφράζονται σε ευρώ (€). Στην προσφερόμενη τιμή θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση εκτός ΦΠΑ. **Οι προσφερόμενες τιμές αναγράφονται αριθμητικώς και ολογράφως, είναι δεσμευτικές καθ’ όλη τη διάρκεια της σύμβασης και εναρμονίζονται με το Παρατηρητήριο Τιμών της ΕΠΥ. Προσφορές στις οποίες δεν προκύπτει με σαφήνεια η τιμή, που υπερβαίνουν την προϋπολογισθείσα δαπάνη ή που θέτουν όρο αναπροσαρμογής, απορρίπτονται ως μη κανονικές.** Εναλλακτικές προσφορές ή αντιπροσφορές απορρίπτονται.
2. Η ΑΠΟΣΦΡΑΓΙΣΗ του φακέλου των τεχνικών προσφορών, των οικονομικών προσφορών και των δικαιολογητικών κατακύρωσης γίνεται σε μία δημόσια συνεδρίαση.
3. Κατά την αποσφράγιση των προσφορών δικαιούνται να παρίστανται οι προσφέροντες στο διαγωνισμό ή οι νόμιμοι εκπρόσωποι αυτών, που απαραίτητα θα πρέπει να έχουν νόμιμο παραστατικό εκπροσώπησης.
4. Κατά την αξιολόγηση η Υπηρεσία διατηρεί το δικαίωμα να ζητήσει οποιοδήποτε διευκρίνιση ή στοιχείο κρίνει απαραίτητο.

### Ο τελικός ανάδοχος προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016 θα πρέπει να προσκομίσει κατά την υπογραφή της σύμβασης τα παρακάτω δικαιολογητικά κατακύρωσης σύμφωνα με το άρθρο 80 του Ν.4412/2016.

**α. Απόσπασμα ποινικού μητρώου**. Που εκδίδεται έως τρείς (3) μήνες πριν από την υποβολή τους Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου, γγ) στις περιπτώσεις των συνεταιρισμών τα μέλη του Διοικητικού συμβουλίου.

**β. Φορολογική ενημερότητα.** (Το παρόν πιστοποιητικό θα πρέπει να ισχύει κατά τον χρόνο υποβολής του).

**γ. Ασφαλιστική ενημερότητα** (άρθρο 80 παρ.2 του Ν.4412/2016) (Το παρόν πιστοποιητικό θα πρέπει να ισχύει κατά τον χρόνο υποβολής του).

**δ. Πιστοποιητικό ΓΕΜΗ ή το ισχύον καταστατικό** της εταιρείας από όπου προκύπτουν τα μέλη και ο νόμιμος εκπρόσωπος της εταιρείας (Το παρόν πιστοποιητικό γίνεται αποδεκτό εφόσον έχει εκδοθεί έως τριάντα (30) εργάσιμες ημέρες πριν την υποβολή του).

Σε περίπτωση αδυναμίας προσκόμισης των ανωτέρω πιστοποιητικών εντός δέκα (10) ημερών από τη σχετική πρόσκληση ο υποψήφιος ανάδοχος αποκλείεται από τη διαδικασία και καλείται ο αμέσως επόμενος στην κατάταξη συμμετέχων.

1. Με την υπογραφή της σύμβασης, ο προμηθευτής υποχρεούται στην **έκδοση εγγυητικής επιστολής καλής εκτέλεσης**, ίση με το 4% της συμβατικής αξίας χωρίς να υπολογίζεται ο ΦΠΑ, ισχύος τουλάχιστον δύο (2) μήνες επιπλέον της λήξης της σύμβασης.
2. Οι προσφορές θα ισχύουν για χρονικό διάστημα τουλάχιστον εκατόν ογδόντα (180) ημερών και θα αναγράφουν την αποδοχή των όρων της διακήρυξης.
3. **Τρόπος Πληρωμής**: Όλες οι πληρωμές θα γίνονται σε ευρώ (€) μετά τη διαδικασία της οριστικής παραλαβής των προς προμήθεια ειδών από την Επιτροπή Παραλαβής και την προσκόμιση των νομίμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής και σε χρόνο προσδιοριζόμενο από την αναγκαία διοικητική διαδικασία για έκδοση των σχετικών χρηματικών ενταλμάτων, σύμφωνα με τα όσα ορίζονται στην υποπαρ.Ζ5 του Ν.4152/13 «περί συναλλαγών μεταξύ επιχειρήσεων και δημοσίων αρχών».
4. Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Ιδίως βαρύνεται με τις ακόλουθες κρατήσεις:

α) Κράτηση ύψους 2% υπέρ Οργανισμών Ψυχικής Υγείας (Ν.3580/2007)

β) Κράτηση ύψους 0,1% υπέρ ΕΑΔΗΣΥ (άρθρο 7, Ν.4912/2022). Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ ποσοστού 20% επί του χαρτοσήμου.

γ) Κράτηση ύψους 0,07% υπέρ Α.Ε.Π.Π. Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ ποσοστού 20% επί του χαρτοσήμου.

δ) Για προκαταβολή φόρου εισοδήματος παρακράτηση 4% για αγαθά και 8% για παροχή υπηρεσιών (αρ. 64, Ν.4172/2013)

**Σημειώνεται ότι οι κρατήσεις θα προσαρμόζονται αυτόματα στην εκάστοτε ισχύουσα νομοθεσία.**

Τα έξοδα μεταφοράς των υλικών μέχρι τις αποθήκες του Νοσοκομείου βαρύνουν τον προμηθευτή

1. Σε περίπτωση αθέτησης των όρων της Σύμβασης, ο ανάδοχος κηρύσσεται έκπτωτος (άρθρο 203 του Ν.4412/16).
2. Για κάθε θέμα που δεν αναφέρεται ρητώς στη διακήρυξη, ισχύει η κείμενη Νομοθεσία.
3. Σε περίπτωση κατακύρωσης αντίστοιχου διαγωνισμού από την ΕΚΑΠΥ, την ΥΠΕ, το Υπουργείο ή άλλο Φορέα, μονομερώς το Νοσοκομείο και χωρίς δικαίωμα για αποζημίωση του αναδόχου, θα διακόψει την σύμβαση.
4. Η αναθέτουσα αρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης, Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη. Κατά τα λοιπά εφαρμόζονται οι διατάξεις του άρθρου 106 του Ν.4412/2016.

Η ΔΙΟΙΚΗΤΡΙΑ

ΤΟΥ ΝΟΣΟΚΟΜΕΙΟΥ

ΕΛΠΙΝΙΚΗ Α. ΤΑΒΙΑΝΑΤΟΥ

# ΠΑΡΑΡΤΗΜΑ

**ΤΕΧΝΙΚΕΣ ΠΡΟΔΙΑΓΡΑΦΕΣ**

**Επιτοίχιου σταθμού μακροσκοπικής επεξεργασίας ιστοπαθολογικών παρασκευασμάτων, κλειστού τύπου, από ανοξείδωτο χάλυβα, με ενσωματωμένο σύστημα απορρόφησης των αναθυμιάσεων και συλλογή των αποβλήτων φορμόλης.**

1. Να είναι επιτοίχιος, κλειστού τύπου (να φέρει καμπίνα), σταθερός, κατασκευασμένος από ανοξείδωτο χάλυβα και υποστηριζόμενος από βάση με ρυθμιζόμενα πόδια.
2. Οι εξωτερικές διαστάσεις του σταθμού να είναι περίπου 1800x750x2300 mm (ΠxΒxΥ).
3. Το ύψος της επιφάνειας εργασίας να είναι περίπου 900 mm.
4. Η πλάτη του σταθμού να φέρει ράφι για την τοποθέτηση των διαφόρων εργαλείων που χρησιμοποιεί ο χρήστης.
5. Να φέρει τουλάχιστον δύο (2) πρίζες Schuko παροχής ηλεκτρικού ρεύματος επί του σταθμού για την ηλεκτροδότηση διαφόρων μικροσυσκευών.
6. Η καμπίνα του σταθμού να φέρει πλευρικά γυάλινα τοιχώματα και έμπροσθεν ηλεκτρικά ανοιγοκλεινόμενο τζάμι, έτσι ώστε να είναι δυνατή η ρύθμιση του επιθυμητού ύψους του.
7. Να διαθέτει σύστημα απορρόφησης αναθυμιάσεων τριών (3) σημείων (προς τα κάτω στην επιφάνεια εργασίας, προς τα πίσω στην πλάτη της καμπίνας και προς τα πάνω στην οροφή της καμπίνας).
8. Να διαθέτει ικανοποιητικό φωτισμό της επιφάνειας εργασίας.
9. Να διαθέτει αντιμικροβιακή λάμπα UV για την πλήρη απολύμανση της καμπίνας του σταθμού.
10. Να διαθέτει τρεις (3) νεροχύτες ενιαίους με την επιφάνεια εργασίας.
11. Οι δύο (2) νεροχύτες να έχουν τα εξής χαρακτηριστικά:

α) Αποσπώμενες διάτρητες επιφάνειες εργασίας από

ανοξείδωτο χάλυβα που να επιτρέπουν την αποστράγγιση του νερού και την απαγωγή των αναθυμιάσεων φορμόλης.

β) Να συνδέονται με το σύστημα απαγωγής των αναθυμιάσεων φορμόλης.

γ) Να διαθέτουν ενσωματωμένο σύστημα ρίψης και έκπλυσης νερού κάτω

από τις επιφάνειες εργασίας.

δ) Να διαθέτουν βρύση με σπιράλ.

1. Ο τρίτος νεροχύτης να διαθέτει βρύση ζεστού/κρύου νερού, η οποία να λειτουργεί μέσω ποδοδιακόπτη, έτσι ώστε ανάλογα με την πίεση που ασκεί ο χρήστης να ρυθμίζεται και η θερμοκρασία του παρεχόμενου νερού.
2. Ο ανωτέρω νεροχύτης (ζεστού/κρύου νερού) να μπορεί να τοποθετηθεί στη δεξιά ή την αριστερή πλευρά ή στο κέντρο της τράπεζας, ανάλογα με τις ανάγκες του εργαστηρίου.
3. Να διαθέτει επιπλέον έναν (1) μικρότερο νεροχύτη φορμόλης, για την απόρριψη της χρησιμοποιημένης φορμόλης, ο οποίος να συνδέεται με δοχείο συλλογής φορμόλης στο κάτω μέρος του σταθμού. Το δοχείο συλλογής φορμόλης να φέρει αισθητήρα στάθμης υγρού με ηχητικό συναγερμό για προειδοποίηση του χρήστη σε περίπτωση υπερχείλισης.
4. Να διαθέτει αυτόματο σύστημα διανομής φορμόλης, το οποίο να αποτελείται από αντλία φορμόλης, ποδοδιακόπτη, βρύση φορμόλης και δοχείο παροχής φορμόλης χωρητικότητας 10L ή 20L.
5. Να διαθέτει στο κάτω μέρος του σταθμού μετακινούμενο κλειστό ανοξείδωτο ντουλάπι φύλαξης των δοχείων παροχής/ αποχέτευσης της φορμόλης με ενσωματωμένο σύστημα απαγωγής των αναθυμιάσεων από το εσωτερικό του.
6. Ο σχεδιασμός του σταθμού να επιτρέπει την άνετη εργασία των χρηστών σε όρθια ή καθιστή στάση, αφήνοντας ελεύθερο χώρο κατά μήκος της πλευράς εργασίας για την τοποθέτηση των ποδιών.
7. Το σύστημα απορρόφησης των αναθυμιάσεων του σταθμού να μπορεί να φιλτράρει τις αναθυμιάσεις της φορμόλης μέσω της διοχέτευσής τους μέσα από μια σειρά ειδικών φίλτρων και στη συνέχεια να συνδέεται μέσω ειδικής εξόδου από το πάνω μέρος του με το εξωτερικό περιβάλλον.
8. O απορροφητήρας να διαθέτει αντισπινθηρικό τριφασικό ανεμιστήρα ρυθμιζόμενο μέσω αναστροφέα (inverter).
9. Να διαθέτει ένα (1) τουλάχιστον προφίλτρο για την κατακράτηση μεγάλων σωματιδίων και ειδικό φίλτρο αλουμινίου / υπερμαγγανικού καλίου για την εξουδετέρωση των καρκινογόνων αναθυμιάσεων της φορμόλης. Να μπορεί να δεχθεί προαιρετικά και αντιμικροβιακό φίλτρο HEPA.
10. Να βεβαιώνεται από την προμηθεύτρια ή την εγκαταστάτρια εταιρεία η καταλληλότητα των χρησιμοποιούμενων φίλτρων όσον αφορά στο φιλτράρισμα της φορμόλης.
11. Να αναφέρεται ρητώς η αναγκαία ημερομηνία αλλαγής των φίλτρων.
12. Να εξασφαλίζεται η εμπορική διαθεσιμότητα των φίλτρων σε βάθος χρόνου.
13. Να διαθέτει ψηφιακό πίνακα ελέγχου αφής μέσω του οποίου να γίνεται η ρύθμιση όλων των λειτουργιών του σταθμού.
14. Να συνοδεύεται από ειδική έδρα κοπής παρασκευασμάτων από πολυαιθυλένιο.
15. Να διαθέτει χάρακα ενσωματωμένο στην επιφάνεια εργασίας.
16. Να διαθέτει μαγνητική μπάρα εργαλείων.
17. Να διαθέτει διανομέα χειροπετσετών.
18. Να διαθέτει μεγεθυντικό φακό με φωτισμό, μετακινούμενο με βραχίονα.
19. Θα ληφθεί σοβαρά υπόψη η δοθείσα εγγύηση τόσο του κατασκευαστικού οίκου όσο και της προμηθεύτριας εταιρείας.
20. Να φέρει σήμανση CE-IVD για in vitro διαγνωστική χρήση της συσκευής (σύμφωνα με την οδηγία 98/79/EC).
21. Να φέρει πιστοποίηση του οίκου κατασκευής κατά ISO: 13485 και η προμηθεύτρια εταιρία να φέρει πιστοποίηση κατά ISO: 9001 και ISO: 13485.

ΚΟΙΝΟΠΟΙΗΣΗ

* Γρ. Προέδρου Δ.Σ.
* Γρ. Διοικήτριας
* Γρ. Αν. Διοικήτριας
* Δ/νση Διοικ. Υπηρεσίας
* Υποδ/νση Οικονομικού
* Τμήμα Προμηθειών
* Τμήμα Οικονομικού
* Παθολογοανατομικό Τμήμα